Steve Jobs-filmen kommer i august
Etter planen skulle filmen «JOBS» allerede hatt premiere i april, men like før gikk filmselskapet Open Film Roads ut og sa de trengte mer tid til å ferdigstille den. Nå kan The Hollywood Reporter melde at den nye premieredatoen er 16. august 2013. Det er «Two And A Half Men»-stjernen Ashton Kutcher som skal spille hovedrollen som Steve Jobs. Biografien skal handle om den avdøde Apple-sjefens utrolige reise fra han droppet ut av skolen og levde livet som vegetarianer-hippie i California, til han grunnla det som skulle bli et av verdens mest suksessrike selskaper. BAKGRUNN:Steve Jobs (1955-2011): Slik endret han våre liv Bilder av Kutcher som en ung Jobs har allerede lekket, og viser to slående like personer. Mens mange skuespillere må opp eller ned i vekt, la håret vokse eller gjøre andre forandringer på utseendet for å forberede seg til en rolle, men 25-åringen trengte knapt å skifte klær. Steve Jobs ble verdenskjent for å ha grunnlagt selskapet som står bak alt fra Mac til iPhone og iPad. I 2003 ble den karakteristiske lederen diagnostisert med kreft, og etter flere behandlingsforsøk døde han i oktober 2011. Ashton Kutcher har selv uttalt at han er stor fan av Jobs, og kondolerte på Twitter da dødsfallet ble kjent. 25-åringen kanskje mest kjent for å ha erstattet Charlie Sheen i TV-komedien «Two And A Half Men», men også for de romantiske komediefilmene «Dude, Where's My Car?», «Just Married» og «No Strings Attached». Selv om Kutcher også har spilt mer seriøse roller, regner mange Jobs-filmen som det største prosjektet i hans karriere hittil.
Etter nesten et halvt års forsinkelse skal Ashton Kutcher (35) dukke opp i rollen som Apple-gründeren Steve Jobs denne høsten.